IMAMO LE EN PLANET

Vsako leto 22. aprila je svetovni dan zemlje. Morda se nekateri sprašujete zakaj sploh imamo dan zemlje, saj vsi vemo, da zemlja obstaja. Morda pa ga imamo ravno zato, ker je prevečim ljudem samoumevno, da imamo zemljo. Vse premalo ljudi pa se zaveda, da imamo le en planet.

Kaj lahko storim za boljši jutri?

Za začetek mora vsak začeti pri sebi, torej ko se sprašujemo kako rešiti planet se najprej vprašajmo kaj lahko storim jaz. Katerim stvarem se lahko jaz odpovem, da bo manj smeti. Zagotovo drži, da je za vsako večkrat pakirano stvar potrebno veliko plastike. Pred nakupom se vprašam ali to sploh zares potrebujem, mnogo stvari namreč kaj kmalu po nakupu pristane v smeteh ali pa kar v okolju npr.: v reki. Vsakič ko stopim v trgovino pomislim kaj res potrebujem in kupim kar se da malo pakirane produkte. V trgovino pa ne hodim večkrat na dan, če grem le enkrat na teden prihranim čas, denar, čisto vodo in zrak.

Plastika fantastika

Plastika na zemlji ni že od večno, vendar jo je odkril človek. Vsi seveda želimo zmanjšati količino plastike, pa vendar ali je to v praksi sploh mogoče? Plastika je bila odkrita bolj ali manj po naključju in nihče od tistih, ki so stali ob zibelki plastike, si ni niti slučajno mislil, da bo tako zelo spremenila svet. Pa ga je. Poglejmo si preprost primer vrneš se iz šole in si lačen zato greš v trgovino in si kupiš zmrznjeno pico, ker še nimaš izpita ne za avto ne za motor greš peš. Spet si pozabil vrečko, zato kupiš novo. Rečeš si sicer, da je pozneje ko boš šel po žemljo ne boš pozabil, a že zdaj veš da ne bo tako. Prideš domov in odviješ pico najprej plastično folijo, nato pa še kartonasto škatlo. Vse smeti pustiš na mizi, saj jih bo pospravil kdo drug. Pico položiš na plastičen krožnik in jo daš v mikrovalovno pečico.

Martina Kogovšek, 9. a